Synir myndlistarmannsins Braga Ásgeirssonar , sem lést árið 2016 , opnuðu vinnustofu hans fyrir almenningi í dag . Þar er meðal annars hægt að sjá dauðagrímu Edwards Munch í verki Braga . Þá opnuðu synir hans einnig verkasafn föður síns í dag . Listaferill Braga Ásgeirssonar , myndlistarmanns og listrýnis spannar yfir sextíu ár en hann lést árið 2016 . Hann kenndi lengi við Myndlista - og handíðaskóla Íslands og skrifaði mikið um myndlist . Þá var hann frumkvöðull í grafíklist á Íslandi . Bragi var með vinnustofu á þrettándu hæð í blokk við Austurbrún 4 og við fráfall föður síns vildu synir hans vernda vinnustofuna . „ Fljótlega eftir að húsið rís kemur hann og starfar sem listamaður og var hér alla sína tíð . Hérna sat hann í þögninni sinni , hann var náttúrulega heyrnalaus frá níu ára aldri , og þetta er mennigararfur í okkar huga , “ segir Fjölnir Bragason , sonur Braga . Fjölnir er þekktasti húsflúrari landsins . Vinnustofunni hefur verið breytt í nokkurs konar safn til heiðurs minningu Braga . Þá hafa þeir opnað sýningarsal fyrir málverkin í Sundaborg . „ Safnið sem okkur áskotnaðist var eitthvað um tvö þúsund verk . Semsagt málverk og grafíkmyndir og teikningar og annað , “ segir Ásgeir Bragason . Bragi var afkastamikill listamaður og sérstakur persónuleiki . „ Lifði svona í sínum eigin heimi , “ segir Símon Bragason . Fjölnir segist hafa komist að því í seinni tíð að Braga hafi áskotnast dauðagríma eins uppáhalds listamanns síns , Edwards Munch . Munch dó árið 1912 en við dauða hans var tekin afsteypa af andliti hans sem hann gerði úr þetta listaverk sem hangir á vinnustofunni . „ Þegar ég fór að grafast fyrir um það hvernig í ósköpunum stendur á því að dauðagríma Edwards Munch sjálfs er í eyði fjölskyldunnar og ég fer út og hitti Erling myndhöggvara sem hafði tekið grímuna á sínum tíma og hann segir mér alveg magnaða sögu og þá fyrst geri ég mér grein fyrir því hvað pabbi var stór úti , “ segir Fjölnir .